Kælderen og loftsrum i etage ejendomme er normalt uopvarmet, dog vil temperaturen i kælderen ligge lidt højere og temperaturudsvingningérne vil også forløbe jævnere end på loftet.
Jeg vil anbefale at anbringe en luftfugtighedsmåler (hygrometer) både på loftet og i kælderen. Normalt indbo som du nævner, opbevares bedst ved en luftfugttighed på mellem 45 og 65 % RF (Relativ Fugtighed) .
Udluftningen af opbevaringsrum er også vigtig.
Der bør være en udluftningsventil på ca 30 kvadratcentimeter i hvert rum.
Utilstrækkelig udluftning resulterer i høj luftfugtighed med ophobning af fugt i de opbevarede genstande, og sikre tegn herpå er, hvis der er en sur og muggen lugt, mug og jordslåede pletter på kolde ydrevægge og at evt. skuffer binder i sommerperioden.
Vi mener at det bedste opbevaringsrum vil være et godt ventileret kælderrum hvor der tilføres en smule varme om vinteren.